Transformers One

Transformers One on vuonna 2024 ensi-iltansa saanut yhdysvaltalainen animaatioelokuva. Se on ensimmäinen teatterilevitykseen tehty kokopitkä "Transformers"-animaatioelokuva sitten elokuvan "" (1986). Elokuvan ohjasi Josh Cooley, ja käsikirjoittivat Eric Pearson, Andrew Barrer ja Gabriel Ferrari. Pääosissa ovat Chris Hemsworth, Brian Tyree Henry, Scarlett Johansson, Keegan-Michael Key, Steve Buscemi, Laurence Fishburne ja Jon Hamm.
Paramount Pictures antoi maaliskuussa 2015 Akiva Goldsmanille, Michael Baylle, Steven Spielbergille ja Lorenzo di Bonaventuralle tehtäväksi koota ”käsikirjoittajien huone” luomaan ideoita tuleville "Transformers"-elokuville. Kun Barrer ja Ferrari liittyivät siihen saman vuoden toukokuun aikana, yhdeksi ideoista muodostui Cybertronille sijoittuva animaatioelokuva. Elokuva julkistettiin elokuussa 2017, ja huhtikuussa 2020, Cooley palkattiin sen ohjaajaksi. Elokuvan virallinen nimi ja ääninäyttelijät paljastettiin huhtikuussa 2023, ja sen animoinnista vastasi Industrial Light &amp; Magic.
"Transformers One" sai ensi-iltansa Yhdysvalloissa ja Suomessa 20. syyskuuta 2024.
Juoni.
Planeetta Cybertronilla, energon-kaivaja Orion Pax tunkeutuu salaa arkistoon ja katsoo tallenteen alkuperäisistä kolmestatoista Primesta, joiden sanottiin kuolleen sodassa Quintessoneita vastaan vuosia sitten, jolloin myös Johtajuuden Matrix katosi. Arkiston turvallisuusvahdit nappaavat Orionin, mutta hänen paras ystävänsä D-16 pelastaa hänet. Sillä välin, Cybertronin johtaja ja viimeinen hengissä selvinnyt Prime, Sentinel Prime, puhuu taistelusta Quintessoneja vastaan ja Johtajuuden Matrixin etsimisestä, sillä sen katoaminen on saanut Cybertronin elintärkeät energonvirtaukset kuivumaan. Kaivoksessa, Jazz jää räjähdyksen vangiksi. Orion ja D-16 pelastavat hänet aiheuttaen sortuman, jonka seurauksena kaivostyöntekijä Elita-1 saa alennuksen.
Orion ja D-16 ottavat salaa osaa Iacon 5000 -kisaan. He häviävät sen, mutta Sentinel kiinnostuu heistä kovasti. Kisaan itsekin osallistunut Orionia ja D-16:tä inhoava turvallisuusvahti Darkwing siirtää heidät kuitenkin Sentinelin tietämättä töihin alataso 50:llä sijaitsevaan sulattamoon, missä he tapaavat B-127:n. He löytävät mikrosirun, joka sisältää viestin Alpha Trionilta, yhdeltä alkuperäisistä Primeista, joka kertoo reitin planeetan pinnalle. Ystävykset kulkevat junan katolla pinnalle tuoden huomaamatta mukanaan myös Elita-1:n. Pinnalla he löytävät Alpha Trionin ja muiden Primejen ruumiit luolassa. He saavat herätettyä Alpha Trionin henkiin, joka kertoo heille, ettei Sentinel ole oikea Prime. Sentinel oli ollut pelkkä Primejen pääavustaja, joka oli vallanhimoissaan liittoutunut Quintessonien kanssa ja surmannut näiden avulla muut Primet. Hän myös poisti salaa alempiarvoisten transformereiden muuntautumiscogit, päästäkseen antamaan heidän kaivamansa energonin Quintessoneille. Alpha Trion antaa Orionille, D-16:lle, Elitalle ja B-127:lle kuolleiden Primejen cogit, jolloin he pystyvät muuntautumaan. Pian tämän jälkeen, Sentinelin sotilaat saapuvat paikalle ja Alpha Trion jää jälkeen, antaen itsensä joutua viedyksi Sentinelin luokse, joka tappaa hänet.
Orion, Elita ja B-127 aikovat paljastaa Sentinelin petturuuden Alpha Trionin antaman mikrosirun avulla, mutta Sentineliin aiemmin kovasti uskonut D-16 oli paljastuksesta niin järkyttynyt, että halusi mieluummin tappaa Sentinelin. Starscreamin johtama Cybertronin entinen eliittikaarti, joka vastusti Sentineliä ja Quintessoneja, vangitsee heidät ja kieltäytyy auttamasta heitä. Pitäen Starscreamin johtamistapaa pelkurimaisena, D-16 voittaa hänet taistelussa ja kaappaa kaartin johtajuuden itselleen. Mutta Sentinelin joukot löytävät heidät, ja siitä syntyneen taistelun aikana siru tuhoutuu. Lisäksi Orion ja Elita-1 hautautuvat romun alle, samalla kun D-16, Starscream, B-127 ja puolet kaartista joutuvat vangeiksi.
Elita-1:n rohkaisemana Orion saa jäljelle jääneen Shockwaven, Soundwaven ja muut jäljelle jääneet kaartilaiset puolelleen. Sentinel kiduttaa D-16:ta ja polttaa Megatronus Primen symbolin kiinni hänen rintaansa. Samalla D-16 saa tietää, että Sentinel oli varastanut itselleen Megatronuksen muuntautumiscogin. Iaconissa, Orion kertoo kaivostyöläisille totuuden ja johtaa nämä kapinaan Sentineliä vastaan. Taistelun aikana, he näyttävät videolähetyksenä Sentinelin apulaisen, Airachnidin, muistitallenteet koko Cybertronille todistaakseen Sentinelin korruption. D-16 yrittää tappaa Sentinelin, mutta ampuu vahingossa Orionia, kun tämä hyppää Sentinelin eteen, koska ei halunnut D-16:n tulevan yhtä julmaksi kuin Sentinel. Ensin D-16 kauhistuu tapahtuneesta, mutta päästää hänet lopulta putoamaan kohti Cybertronin ydintä. D-16 tappaa Sentinelin, asentaa Megatronuksen muuntautumiscogin itseensä, ja julistautuu Cybertronin uudeksi johtajaksi nimellä Megatron, samalla kun eliittikaarti alkaa vallata Iaconia.
Transformereiden luojan, Primuksen, sekä alkuperäisten Primejen henget kuitenkin herättävät Orionin henkiin ja antavat hänelle Johtajuuden Matrixin, jolloin hänestä tulee Optimus Prime. Optimus palaa Iaconiin pysäyttämään Megatronin, ja karkottaa hänet ja eliittikaartin pois. Raivostuneena siitä, että Optimus on saanut Matrixin, Megatron vannoo kostoa. Matrix palauttaa Cybetronin energonvirtaukset ja transformereiden muuntautumiscogit. Optimus nimeää seuraajansa Autoboteiksi ja lähettää viestin Quintessoneille, varoittaakseen näitä pysymään poissa.
Lopputekstien jälkeen näytetyssä kohtauksessa, Megatron nimeää eliittikaartinsa Decepticoneiksi, jotka haluavat tuhota Optimuksen ja valloittaa koko Cybertronin.
Ääninäyttelijät.
Muissa rooleissa: Amy Burgess, Heljä Heikkinen, Julius Nuora, Kasperi Nordman, Liisa Ahonen, Matti Leino, Mikko Renfors, Pinja Hanski ja Roope Saarelma. 
Tuotanto.
Kehitys.
"Trasnformers – Tuhon aikakauden" (2014) julkaisun jälkeen, Paramount Pictures antoi maaliskuussa 2015 Akiva Goldsmanin (joka oli yksi "" (2017) tarinan kirjoittajista) tehtäväksi perustaa yhdessä ohjaaja Michael Bayn, vastaavan tuottajan Steven Spielbergin, sekä tuottaja Lorenzo di Bonaventuran kanssa ”käsikirjoittajien huoneen”, jonka tehtävä oli keksiä ideoita tuleville "Transformers"-elokuville ja spin-off -elokuville. Siihen palkattiin useita käsikirjoittajia luonnostelemaan tulevia elokuvia, ja Goldsmanin mukaan, he yrittivät etsiä inspiraatiota lukuisista Hasbron luomista "Transformers"-medioista. Toukokuun lopulla, Andrew Barrer ja Gabriel Ferrari liittyivät mukaan tähän käsikirjoittajien huoneeseen. "Deadline Hollywoodin" mukaan, yksi ideoista olisi Cybertronille sijoittuva animaatioelokuva, joka sijoittuisi aikaan ennen Autobottien ja Decepticonien välistä sotaa, ja joka kulki työnimellä "Transformers One".
Elokuussa 2017 ilmoitettiin, että animoitu "Transformers"-elokuva oli virallisesti tekeillä. "Bumblebeen" (2018) julkaisun jälkeen, di Bonaventura tarkensi, että animaatioelokuva tulisi ”kertomaan Cybertronin koko mytologian”, ja uskoi, että fanit tulisivat pitämään elokuvasta. "Bumblebeen" ohjaaja Travis Knight ilmaisi myös kiinnostuksensa elokuvaa kohtaan.
Huhtikuussa 2020 raportoitiin, että Josh Cooley palkattu elokuvan ohjaajaksi, sekä valvomaan Barrerin ja Ferrarin työtä elokuvan käsikirjoituksen parissa. Samalla vahvistettiin, että Hasbro Entertainment ja Paramount Animation tuottaisivat elokuvan. Joulukuussa 2022 raportoitiin, että elokuvan nimi olisi "Transformers: A New Generation", mutta di Bonaventura totesi myöhemmin huhtikuussa 2023, ettei elokuvan lopullista nimeä ollut vielä päätetty. Myöhemmin, saman vuoden CinemaConissa, elokuvan virallisen nimen vahvistettiin olevan "Transformers One". di Bonaventuran mukaan elokuva keskittyisi transformereiden alkuperään, ja tutkisi tapahtumia, jotka johtaisivat Optimuksen ja Megatronin kääntymiseen taistelutovereista toistensa vihollisiksi. Kesäkuussa paljastettiin, että Steve Desmond osallistui myös elokuvan käsikirjoittamiseen. Heinäkuussa 2024, Cooley ilmoitti elokuva olisikaan esiosa näytellyille elokuville, vaan sijoittuisi aivan omaan jatkumoonsa.
Roolijako.
Elokuvan ääninäyttelijät paljastettiin CinemaConissa, huhtikuussa 2023. Chris Hemsworth ja Brian Tyree Henry ääninäyttelisivät Orion Paxia ja D-16:ta, Optimus Primen ja Megatronin nuorempia versioita. Scarlett Johansson, Keegan-Michael Key, Jon Hamm, ja Laurence Fishburne puolestaan ääninäyttelisivät Elita-1:tä, B-127:ää (Bumblebeen nuorta versiota), Sentinel Primea sekä Alpha Trionia. Huhtikuussa 2024 paljastettiin, että Steve Buscemi, joka oli aiemmin ääninäytellyt Daytraderiä "Viimeisessä ritarissa", oli valittu ääninäyttelemään yhtä elokuvan roistoista.
"Transformers One" oli Hemsworthin ensimmäinen animaatioelokuvarooli. Hän oli liittynyt mukaan elokuvaan, koska sen käsikirjoitus oli tehnyt häneen suuren vaikutuksen. Hemsworth varmisti myös, ettei käyttäisi tavanomaista puheääntään ääninäytellessään Orionia. Key puolestaan ääninäytteli Cooleyn pyynnöstä B-127:ää puheäänellä, joka oli lähempänä hänen luonnollista puheääntään.
Animointi.
Elokuvan animoinnista vastasi Industrial Light &amp; Magic, joka oli toteuttanut visuaaliset efektit myös näyteltyihin elokuviin. Helmikuussa 2024, elokuva oli edennyt jälkituotantoon.
Musiikki.
Toukokuussa 2024 paljastettiin, että Brian Tyler, joka oli aiemmin säveltänyt animaatiosarjan "" (2010–2013) musiikin, tulisi säveltämään "Transformers Onen" musiikin.
Julkaisu.
"Transformers One" sai teatteriensi-iltansa Yhdysvalloissa 20. syyskuuta 2024. Aiemmein asetettuja ensi-iltapäivämääriä olivat 19. heinäkuuta 2024, ja 13. syyskuuta 2024.